cyanic-selkie/wikianc huggingface dataset:
चिकित्सा
चिकित्सा
स्वास्थ्य को बनाए रखना और रोग तथा महामारियों को उत्पन्न न होने देना रोग निवारक चिकित्सा के अंतर्गत आता है। रोग हो जाने पर उसके नाश के लिये की जानेवाली चिकित्सा को रोगहारक चिकित्सा कहते हैं। जब रोगविज्ञान, विकृतिविज्ञान, द्रव्यगुण विज्ञान इत्यादि विषयों के सम्यक् ज्ञान पर चिकित्सा अधिष्ठित होती है तब उसे युक्तिमूलक चिकित्सा  कहते हैं। परंपरागत अनुभव चिकित्सा का आनुभाविक  चिकित्सा कहते हैं। चिकित्सा रोगहारक, लाक्षणिक हो सकती है।
परिभाषा तथा परिसीमन
चिकित्सा विज्ञान फलसमन्वित ऐसा शास्त्र है, जिसमें ऐसे उपायों के उपयोगों का वर्णन है जो लोकस्वास्थ्य तथा वैयक्तिक स्वास्थ्य की दृष्टि से, शरीर संबंधी सभी अवस्थाओं में आवश्यक होता है, जैसे
चिकित्सा शिक्षण में भौतिकी, सांख्यिकी, रसायन, वनस्पति, प्राणि तथा सूक्ष्मजीव विज्ञान, मानवीय शरीररचना, कायिकी-विकृतिविज्ञान, प्रतिरक्षण विज्ञान, इत्यादि प्रत्यक्ष:, तथा अन्य सभी विज्ञान परोक्षत:, सहायक होते हैं।
मूलत: सिद्धांत पर आधारित चिकित्सा के तीन प्रकार हैं : यौक्तिक चिकित्सा (रेशनल थिरैपी), मनोदैहिक चिकित्सा (psychophysical therapy) तथा आनुभविक चिकित्सा (Empiric therapy)। यौक्तिक चिकित्सा में रोग के कारणों एवं रोगी के कायिक तथा मानसिक परिवर्तनों को समझकर, ज्ञात प्रभाव की ओषधियों अथवा साधनों का उपयोग किया जाता है। मनोदैहिक चिकित्सा में विशिष्ट मन:चिकित्सा और विश्वासमूलक चिकित्सा दोनों संमिलित हैं। प्रथम के विस्तारों में नाना प्रकार के मनोविश्लेषण वैविध्य है तथा दूसरे में प्लैसेबो (Placebo) सदृश निष्प्रभाव ओषधियाँ और झाड़-फूँक प्रभृति प्रयोग आते हैं। आनुभविक चिकित्सा में ज्ञात लाक्षणिक प्रभावों के बल पर ओषधियों का प्रयोग करते हैं, किन्तु शरीर में दवा किस प्रकार काम करती है, इसक पता नहीं होता। चिकित्सा शब्द के साथ विशेष साधनों के नाम लगाने से विशेष ओषधीय प्रयोगों का बोध होता है, जैसे जलचिकित्सा, विद्युच्चिकित्सा, डायथर्मी (Diathermy) चिकित्सा आदि।
इतिहास
शब्द के अर्थ तथा इतिहास के अनुसार यथेष्ट काल तक चिकित्सा केवल रोगों को दूर करनेवाले उपचारों की संगृहीत विद्या थी। इसमें साधारण शल्यकर्म और प्रसवकर्म तक के लिये कोई स्थान नहीं था तथा लोकस्वास्थ्य की तो कल्पना भी असंभव थी।
अति प्राचीन काल में चिकित्सा की नींव ऐसे उपचारों पर पड़ी, जिनमें रोगहरण के लिये भूत प्रेतों की बाधा को दूर करना आवश्यक समझा जाता था। इन उपचारों से शरीर की अवस्था अथवा उसके घावों इत्यादि का कोई संबंध नहीं होता था। कभी-कभी चिकित्सक अनुभवसिद्ध ओषधियों का प्रयोग भी करते थे। कालांतर में ज्ञात ओषधियों की संख्या बढ़ती गई और झाड़ फूँक के प्रयोग ढीले पड़ने लगे। ईसा से 500 वर्ष पूर्व के, मिस्र देश स्थित पिरामिडों से प्राप्त "ईबर्स पैपाइरस (Ebers Papyrus) नामक लेख ऐसे ही समय का प्रतीक है।
चिकित्सा में पहला व्यापक परिवर्तन बुद्धपूर्व भारत की दिवोदास सुश्रुत परंपरा द्वारा हुआ। इसमें ओषधियों के प्रयोग के साथ साथ शवों के व्यवच्छेदन से प्राप्त ज्ञान का उपयोग प्रारंभ हुआ और दोनों प्रकार की चिकित्साओं को एक ही पंक्ति में रखा गया। इस परंपरा के प्रख्यात चिकित्सकों में बुद्धकालीन जीवक का नाम उल्लेखनीय है, जिन्होंने शल्यकर्म और वैद्यक को समान महत्व देकर उन्हे पूर्णत: समकक्ष बनाया। इसके पश्चात् अनेक भारतेतर देशों ने भी शल्यकर्म को चिकित्सा का अभिन्न अंग बनाना आरंभ किया तथा इसी प्रसंग में प्रसवकर्म भी चिकित्सा के भीतर आया।
ईसा पूर्व 460 वर्ष के पश्चात् विख्यात चिकित्सक हिपाक्रेटिज हुए, जिन्होंने चिकित्सा को धर्मनिरपेक्ष तथा पर्यवेक्षणान्वेषणमुखी व्यापक व्यवसाय बनाया। मिस्र का सिकंदरिया नामक नगर उस समय इस विद्या का केंद्र था। यहाँ इस परंपरा को 200 वर्षों तक प्रश्रय मिला, किंतु इसके बाद यह लुप्त होने लगी। ईसा पश्चात् 1400 वर्ष तक धर्मांधता के प्राबल्य के कारण वैज्ञानिक चिकित्सा का विस्तार नगण्य रहा, किंतु यूरोप के पुनर्जागरण पर विज्ञान की चतुर्दिक् वृद्धि होने लगी, जिसने चिकित्सा को विशालता दी तथा विभिन्नताओं को हटाया।
चिकित्सा की शाखाएँ
प्राचीन काल में मनुष्य सूर्यप्रकाश, शुद्ध हवा, जल, अग्नि, मिट्टी, खनिज, वनस्पतियों की जड़, छाल, पत्ती आदि द्रव्यों से अनुभव के आधार पर चिकित्सा करता था। इनके गुणधर्म उसे मालूम न थे। इसी प्रकार, रोगों का ज्ञान न होने से, वे रोगों के उत्पन्न होने का कारण देवताओं का कोप समझते थे और उन्हें प्रसन्न करने का मंत्र-तंत्रों से प्रयत्न करते थे। पीछे जैसे जैसे रोगों का ज्ञान बढ़ा, दैवी चिकित्सा का जोर घटता गया और आनुभविक चिकित्सा का विस्तार होता गया। पीछे मैर्केज़ी (Mackenzie), कोख (Koch), एरलिच (Ehrlich) इत्यादि के परिश्रम और सूक्ष्म अवलोकन से आनुभविक चिकित्साद्रव्यों की मूलकता सिद्ध हो गई और अनेक नए द्रव्य आविष्कृत हुए। 20वीं शताब्दी तक चिकित्सा बहुत अधिक विकसित हो गई। आज चिकित्सा की अनेक शाखाएँ बन गई हैं, जिनमें निम्नलिखित विशेष उल्लेखनीय हैं :
रोगनिवारक चिकित्सा
इसमें स्वच्छता, जलशोधन, मोरीपनाले के पानी और मल का विनाश, मक्खी, मच्छर तथा रोगवाहक अन्य कीटों का विनाश, रोगियों को अलगाया जाना, विसूचिकादि रोगों के टीके, त्रुटिजन्य रोगों के लिये त्रुटि द्रव्यों का वितरण, यक्ष्मा, रति रोग, गर्भिणी स्त्रियों तथा बालकों के लिये निदानिकाओं (chinics), की स्थापना, बच्चों के लिये दूध के वितरणादि का समावेश होता है।
मनश्चिकित्सा (Psychotherapy)
मानसिक विकारों से उत्पन्न शारीरिक विकारों के लिये यह चिकित्सा होती है। अनेक शारीरिक रोग मानसिक चिकित्सा से दूर हो जाते हैं। इसके लिये ईश्वर पर श्रद्धा रखना, पूजा पाठ पर विश्वास रखना, मनोरजंनार्थ गायन, वादन, रम्य-दृश्य-दर्शन आदि मन को शांत और प्रसन्न रखनेवाले उपाय अच्छे होते हैं।
औषधि चिकित्सा (Drug therapy)
इसमें विविध ओषधियों का सेवन कराया जाता है। अनेक असाध्य रोगों की अचूक ओषधियाँ आज बन गई हैं और निरंतर बन रही हैं।
आहार चिकित्सा (Dieto therapy)
अनेक रोग, जैसे मधुमेह, बृक्कशोथ, स्थूलता, जठरब्रण इत्यादि आहार से संबंध रखते हैं। इनका निवारण खाद्यों एवं पेयों के नियंत्रण से किया जा सकता है।
रसचिकित्सा (Chemotherapy)
इसमें ऐसे रसद्रव्यों से चिकित्सा की जाती है जो मनुष्य के लिये विषैले नहीं होते, पर रोगाणुओं के लिये घातक होते हैं।
अंत:स्रावी चिकित्सा (Endocrine therapy)
इसमें अंत:स्राव या संश्लिष्ट अंत:स्राव द्वारा रोगों का निवारण होता है।
यांत्रिक चिकित्सा (Mechano therapy)
इसमें मालिश, कंपन, विविध व्यायाम, स्वीडीय अंगायाम (Swedish movement) इत्यादि द्वारा चिकित्सा होती है।
जीवचिकित्सा (Biotherapy)
इसमें सीरम, वैक्सीन, प्रतिविष इत्यादि द्वारा चिकित्सा होती है।
अन्य चिकित्साएँ
इनमें शल्यकर्म, दहन चिकित्सा, विद्युद्वारा चिकित्सा (Electro shock therapy), स्नान चिकित्सा, वायुदाब चिकित्सा (Aerotherapy), सूर्यरश्मि चिकित्सा, (Helio therapy) इत्यादि आती हैं।
चिकित्सा की रीतियाँ और प्राविधिकी
चिकित्सा की सभी क्रियाओं के आठ विभाग किए जा सकते हैं :
प्राथमिक कृत्य
इसमें तात्कालिक या स्थितिक निदान, प्राथमिक उपचार, चिकित्सा-क्षेत्र-निर्धारण, छुतहे रोगियों का पृथक्करण इत्यादि हैं।
अस्पतालीकरण
इसमें घातक तथा कठिन रोगों के रोगियों को उचित स्थान में रखकर जीवनरक्षा के आवश्यक उपायों के प्रयोग, नियमित पर्यवेक्षण तथा प्रयोग और यंत्रों की सहायता से निदान का प्रबंध किया जाता है। रोगियों का अस्पतालीकरण उनके घर पर भी होता है।
विसंक्रमण
सभी प्रकार की शल्यक्रियाओं, इंजेक्शनों तथा प्रसव कार्यों के पूर्व चिकित्सकों की त्वचा तथा हाथों को रोगाणुविहीन बनाया जाता है। कटे हुए स्थानों में श्वास तथा स्पर्श से रोगाणुओं की पहुँच रोकने के लिये शल्यकारों का विशेष पहनावा, दस्ताने इत्यादि पहनना आवश्यक होता है। लोकस्वास्थय के हितकारी उपचारों में भी विविध प्रकार के विसंक्रमणों का बहुत महत्व है।
भेषजसेवन
शीघ्र प्रभाव के लिये विभिन्न स्थितियों में ओषधियों का उचित मात्रा में तथा उचित रीति से सेवन कराया जाता है। सेवन की सात प्रचलित रीतियाँ हैं : आंत्रेतर (Parenteral) इंजेक्शन, मुख, प्राकृतिक गुहाओं, श्वसनमार्ग तथा त्वचा द्वारा और किरणों तथा विकिरण से। यांत्रिक भेषजसेवन छ: प्रकार के होते हैं : अधिचर्मीय, अंत:चर्मीय, अधस्त्वकीय, शिरामार्गीय, मांसमार्गीय तथा अंतरंगगत। इनमें से शिरामार्गीय और अंतरंगगत रीतियाँ बहुत निकट हैं तथा असाधारण स्थितियों में प्रयुक्त होती हैं।
शस्त्रोपचार तथा हस्तकौशल
इनके प्रयोग रुग्ण अंगों को काटकर निकालने अथवा कुरूपता को सुधारने इत्यादि में शल्यकारों द्वारा तथा प्रसवकार्यों में इसके विज्ञों द्वारा किए जाते हैं।
आरोग्यांकन
चिकित्साधीन रोगियों की साधारण रीति से, अथवा यंत्रों या प्रयोगशाला की सहायता से, जाँच कर उनकी अवस्था का पता लगाते रहना चिकित्सा का महत्वपूर्ण अंग है।
पुनर्वासन
निरोग हुए, किंतु सीमित सामर्थ्यवाले लोगों एवं विकलांगों के लिये भविष्य में स्वास्थ्यपूर्ण जीवनयापन के उपाय निश्चित करना भी चिकित्सा का आवश्यक अंग है।
चिकित्सोपरांत संपर्कस्थापन
आधुनिक स्तर की पूर्ण चिकित्सा में नीरोग हुए मनुष्य से संपर्क रख, उसकी अवस्था की जानकारी रखना तथा आवश्यक सावधानी के आदेश देना भी संमिलित हैं।
विशेषज्ञता और चिकित्सा परिचालन
पहले वैद्यक, शल्यकर्म, तथा प्रसूतिविद्या पृथक्-पृथक् थीं। बाद में इन्हें एक साथ सूत्रबद्ध किया गया। किंतु ज्ञान का विस्तार और तकनीकी में आश्चर्यजनक वृद्धि होने के कारण, वर्तमान काल में विशिष्टकरण (स्पेशलाइजेशन) अनिवार्य हो गया। फिर भी संक्रमण तथा विंसक्रमण के विचार, अद्यतन ढंगों से ओषधियों के प्रयोग, विश्राम तथा व्यायाम के प्रयोग, विश्राम तथा व्यायाम के प्रयोग इत्यादि बातें सब रोगों या विकृतियों के उपचार में एक से ही सिद्धांतों पर आधारित हैं।
चिकित्सा और प्रकृति की शक्ति
रोग दूर करने में प्रकृति की शक्ति ही मुख्य है। हिपाक्रेटीज के काल से आज तक रोगनिवारण के लिये चिकित्सक इसी शक्ति का उपयोग करते आए हैं। वे आधुनिक साधनों का तभी प्रयोग करते हैं, जब वें देखते हैं कि प्रकृति को सहारे या सहायता की आवश्यकता है।
भारतमें प्रचलित चिकित्सा पद्धतियाँ
भारत में इस समय चिकित्सा की चार पद्धतियाँ प्रचलित हैं :
अंग्रेजों के भारत में आगमन के साथ-साथ ऐलोपैथिक पद्धति यहाँ आई और ब्रिटिश राज्यकाल में शासकों से प्रोत्साहन पाने के कारण इसकी जड़ इस देश में जमी और पनपी। आज स्वतंत्र भारत में भी इस पद्धति को मान्यता प्राप्त है और इसके अध्यापन और अन्वेषण के लिये अनेक महाविद्यालय तथा अन्वेण संस्थाएँ खुली हुई हैं। प्रति वर्ष हजारों डाक्टर इन संस्थाओं से निकलकर इस पद्धति द्वारा चिकित्साकार्य करते हैं। देश भर में इस पद्धति से चिकित्सा करने के लिये अस्पताल खुले हुए हैं और उच्च कोटि के चिकित्सक उनमें काम करते हैं।
अंग्रेजों के शासनकाल में ही होमियोपैथिक पद्धति इस देश में आई और शासकों से प्रोत्साहन न मिलने के बावजूद भी यह पनपी। इसके अध्यापन के लिये भी आज अनेक संस्थाएँ देश भर में खुल गई हैं और नियमित रूप से उनमें होमियोपैथी का प्रशिक्षण दिया जा रहा है। अंग्रेजी शासनकाल में यह राजमान्य पद्धति नहीं थी, किंतु अब इसे भी शासकीय मान्यता मिल गई है।
आयुर्वैदिक पद्धति भारत की प्राचीन पद्धति है। एक समय यह बहुत उन्नत थी, पर अनेक शताब्दियों से मुसलमानों और ब्रिटिश राज्यकाल में शासकों की ओर से प्रोत्साहन के अभाव में इसकी प्रगति रुक गई और यह पिछड़ गई। पर इसकी जड़ इतनी गहरी है कि आज भी देश के अधिकांश व्यक्तियों की चिकित्सा इसी प्रणाली से होती है। भारत को स्वतंत्रता मिलने के बाद आयुर्वेद के अध्ययन में शासन की ओर से कुछ प्रोत्साहन मिल रहा है और वैज्ञानिक आधार पर इसके अध्यापन ओर अन्वेषण के लिये प्रयत्न हो रहे हैं।
यूनानी चिकित्सा पद्धति मुसलमानी शासनकाल में आई और कुछ समय तक मुसलमानी राज्यकाल में पनपी, पर ब्रिटिश शासनकाल में प्रोत्साहन के अभाव में यह शिथिल पड़ गई। फिर भी कुछ संस्थाएँ आज भी चल रही हैं, जिनमें यूनानी पद्धति के पठन पाठन का विशेष प्रबंध है।
संभावित संयंत्रों और भारी धातुओं
संभावित संयंत्रों और भारी धातुओं
परिचय
मिट्टी शारीरिक या रासायनिक, जैविक या द्वारा या इन तरीकों का एक संयोजन भी किया जा सकता है। लेकिन इस तरह के कई इंफ्रा संरचनाओं की आवश्यकता है, लागत और फिर से मध्यस्थता पूर्व बगल में या बगल में भी किया जा सकता है या नहीं के रूप में उनके साथ जुड़े कई समस्याएं हैं। इस प्रकार, इनमें से कुछ समस्याओं को दूर करने के विकल्पों में से एक बनावट पौधों का उपयोग दूषित मिट्टी की मध्यस्थता फिर से है, जो मध्यस्थता फाड़ दिया है। बनावट मध्यस्थता के विकास के लिए सबसे उपयुक्त एक लागत प्रभावी, पर्यावरण के अनुकूल और मनभावन दृष्टिकोण है। लेकिन बनावट सफलतापूर्वक मध्यस्थता फाड़ बाहर ले जाने के लिए फाड़ के रूप में, हम, इस प्रकार आदि जैसे भारी धातुओं, पेट्रोलियम हाइड्रोकार्बन के रूप में प्रदूषण तेज कर सकते हैं कि विशिष्ट पौधों खोजने की जरूरत है हमारे अनुसंधान कार्य का हिस्सा है, एक सर्वेक्षण अपेक्षाकृत अधिक भारी धातु अवशोषण की क्षमता है जो इस तरह उपयुक्त पौधों पता लगाने के लिए आयोजित किया गया है। इस प्रकार, इस कागज बनावट भविष्य में भारी धातुओं की मध्यस्थता फाड़ के लिए संभव है और संभावित पौधों रिपोर्ट करना है। परिवेश क्षेत्र से मिट्टी के साथ संयंत्र के नमूने (विभिन्न भागों) विभिन्न स्थानों से एकत्र किए गए थे। संयंत्र और मिट्टी के नमूने के विभिन्न भागों में धातुओं के आकलन विधि द्वारा किया गया था और उसके बाद नमूने परमाणु अवशोषण स्पेक्ट्रोस्कोपी द्वारा विश्लेषण किया गया। विभिन्न नमूनों में धातु एकाग्रता विश्लेषण करने के बाद, डेटा विश्लेषण किया गया। परिणामों के आधार पर, बनावट के प्रयोजन के लिए संभावित उम्मीदवारों भारी धातुओं की मध्यस्थता का प्रस्ताव किया गया है फाड़ दिया. भारी धातु प्रदूषण हमेशा हमारे पर्यावरण के लिए एक प्रमुख चिंता का विषय रहा है और वे भी जीवित प्राणियों के स्वास्थ्य के लिए खतरनाक हैं। सबसे अक्सर कचरे में आई भारी धातुओं मानव स्वास्थ्य और पर्यावरण के लिए जोखिम मुद्रा है, जो सभी आर्सेनिक, कैडमियम, क्रोमियम, तांबा, सीसा, निकल, जस्ता और शामिल हैं। भारी धातु दूषित स्थलों पर हानिकारक प्रभाव को कम करने के लिए उपलब्ध एक सफाई प्रौद्योगिकी खुदाई (दूषित सामग्री का भौतिक हटाने), मध्यस्थता पुन जैव, बनावट साइट पर मिट्टी में धातुओं की मध्यस्थता और स्थिरीकरण फाड़े शामिल हैं। खुदाई: खुदाई और मिट्टी की भौतिक हटाने शायद दूषित मिट्टी के लिए सबसे पुराना तरीका है। खुदाई के लाभ प्रदूषणों से पूरी तरह हटाने और एक साइट (लकड़ी, 1997) के अपेक्षाकृत तेजी से सफाई शामिल है। नुकसान बस वे निगरानी की जानी चाहिए, जहां एक अलग जगह है, को स्थानांतरित कर रहे हैं कि तथ्य शामिल हैं और अपेक्षाकृत उच्च लागत, हटाने और परिवहन दूषित मिट्टी के दौरान दूषित मिट्टी और धूल कणों के प्रसार के जोखिम. खुदाई खतरनाक या विषाक्त अपशिष्ट के रूप में आवश्यक है मिट्टी की बड़ी मात्रा को हटा या निपटान किया जाना चाहिए जब सबसे महंगा विकल्प हो सकता है।
परिणाम
क्रोमियम तीन मानकों क्रोमियम विश्लेषण से पहले स्पेक्ट्रोमीटर जांच करने के लिए इस्तेमाल किया गया। इस्तेमाल किया मानकों 1, 2 और 3 के थे और सभी नमूनों इस सीमा के भीतर थे के रूप में आगे नहीं की जरूरत थी। सभी सांद्रता प्राकृतिक पृष्ठभूमि के स्तर के लिए जिम्मेदार ठहराया जा सकता है जस्ता मानकों, जस्ता विश्लेषण से पहले कम सांद्रता के साथ इस्तेमाल किया 2 था जो की सर्वोच्च स्पेक्ट्रोमीटर जांच करने के लिए इस्तेमाल किया गया। सभी नमूनों तो कोई आगे di आवश्यक थे इस सीमा के भीतर थे। स्वीडिश अनुसार, जिंक का स्तर यह हानिरहित कहा जा करने के लिए 350mg/kg नीचे होना चाहिए. लीड लीड प्राकृतिक वातावरण में पाए इस तरह एक आम धातु स्पेक्ट्रोमीटर औजार जब उच्च एकाग्रता मानकों सभी नमूनों सीमा के भीतर थे कि यह सुनिश्चित करने के लिए, प्रयोग किया गया है कि आवश्यक है। तो, नेतृत्व के लिए इस्तेमाल किया मानकों 5, 10 और 15 पीपीएम थे। सभी नमूनों को इस सीमा के भीतर थे और आगे कोई आवश्यक थे।
निष्कर्ष
इस काम के उद्देश्य के लिए संभावित पौधों की पहचान करने के क्रम में इकट्ठा करने और दूषित मिट्टी पर पौधों का अध्ययन की उपयोगिता को निर्धारित करता है। निम्नलिखित निष्कर्ष भारी धातु के प्रदूषण के लिए संभावित पौधों की पहचान के साथ काम वर्तमान अध्ययन के परिणामों से बनाया जा सकता है। पौधों को मिट्टी से भारी धातु अवशोषित और पर्यावरण को साफ लेकिन उनकी क्षमता बदलता है करने की क्षमता है, हालांकि. और परिणाम के आधार पर, यह सामान्य में पौधों में से कोई भी उन सभी सीआर, सीडी, Zn और पंजाब में कम से कम 1000 मिलीग्राम / किग्रा संचित क्योंकि के रूप में पहचान की गई है कि यह निष्कर्ष निकाला जा सकता है। इसके अलावा, पढ़ाई उनके बेहतर प्रबंधन और संरक्षण के लिए धातु दूषित मिट्टी में इन प्रजातियों की धातु संचय की पहचान करने की जरूरत है।
मोनिरज़ुमन (क्रिकेटर)
अल मोहम्मद मोनिरुज़्ज़मान (जन्म 25 अक्टूबर, 1976, ममसिंह) एक बांग्लादेशी क्रिकेटर हैं, जिन्होंने 2003 में दो एक दिवसीय अंतर्राष्ट्रीय मैचों में खेला है।
जर्मनी क्रिकेट टीम का बेल्जियम दौरा 2019
जर्मनी क्रिकेट टीम ने मई 2019 में तीन ट्वेंटी-20 अंतरराष्ट्रीय (टी20ई) मैच खेलने के लिए बेल्जियम का दौरा किया। ये दोनों टी-20 मुकाबलों के लिए खेले जाने वाले पहले टी20ई थे, जिसके बाद अंतर्राष्ट्रीय क्रिकेट परिषद ने घोषणा की कि 1 जनवरी 2019 के बाद एसोसिएट सदस्यों के बीच खेले जाने वाले सभी मैचों को पूर्ण टी20ई दर्जा प्राप्त होगा। यह श्रृंखला वाटरलू में रॉयल ब्रसेल्स क्रिकेट क्लब में हुई, जो ब्रसेल्स के दक्षिण में है, जर्मनी ने आईसीसी टी20ई विश्व कप क्वालीफायर 2019 के लिए यूरोपीय क्षेत्रीय क्वालीफाइंग टूर्नामेंट की तैयारी के हिस्से के रूप में जुड़नार का उपयोग किया है।
डेबिट कार्ड से धोखाधड़ी
जैसा कि हम सब जानते हैं कि इंटरनेट बैंकिंग के माध्यम से आजकल धोखाधड़ी के मामले दिन–ब–दिन बढ़ते जा रहे हैं। कंप्यूटर या इंटरनेट के जरिए किए जाने वाले इस प्रकार के अपराध को हम साइबर क्राइम कह सकते हैं। क्या आप साइबर क्राइम के बारे में जानते हैं? यह कंप्यूटर या इंटरनेट के माध्यम से की जाने वाली आपराधिक गतिविधियां होती हैं और कंप्यूटर क्राइम के नाम से भी जानी जाती हैं।
बचने के उपाय
बेहतर होगा कि आप अपना इमरजेंसी फंड किसी दूसरे बैंक के अलग या दूसरे ऑनलाइन अकाउंट में रखें क्योंकि एक भी धोखाधड़ी की घटना आपकी सारी बचत का सफाया कर सकती है। एक और उपाय यह भी हो सकता है कि आप उसे बैंक के सीडी में डाल सकते हैं क्योंकि ये अधिक सुरक्षित हैं और इससे फोन करने या व्यक्तिगत रूप से जाकर ही पैसे निकाले जा सकते हैं।
साधारण सी बात यह है कि शाखा में लगे एटीएम की तुलना में बाहरी एटीएम की निगरानी नहीं होती। साथ ही, उचित सुरक्षा व्यवस्था वाली बैंक में प्रवेश करना धोखेबाजों के लिए मुश्किल होगा (यह इतना आसान नहीं होगा दोस्तों) सोचिए! वैसे तो बैंक का एटीएम सुरक्षित होता है लेकिन बैंक के वर्किंग आवर्स के बाद यह जोखिम भरा साबित हो सकता है क्योंकि लॉबी का दरवाजा खोलने के लिए जैसे ही आप अपना कार्ड स्लॉट में डालते हैं, धोखेबाज कुछ स्किमिंग उपकरणों के माध्यम से बहुत आसानी से एटीएम से आपकी जानकारी निकाल सकते हैं। इसलिए, काम के समय के खत्म हो जाने के बाद एटीएम का प्रयोग न करें।
ऐसा व्यक्ति जो धोखाधड़ी करने में विश्वास रखता है आपका कार्ड नंबर और पिन (PIN) दोनों हासिल कर लेगा और फिर उसे दोषी साबित करना मुश्किल हो जाएगा। इससे उसे सफल होने का अवसर मिल जाएगा। इसलिए, हर महीने अपना पिन बदलने की आदत डालें।
क्या आप जानते हैं कि डेबिट कार्ड का ऑनलाइन इस्तेमाल जोखिम भरे कदमों में से एक है? यदि आपके पास क्रेडिट कार्ड नहीं है तो प्री– पेड कार्ड में पैसे डालें और ऑनलाइन शॉपिंग के लिए उसी का उपयोग करें। इस तरह आप चोरों को अपने बैंक अकाउंट से दूर रख सकेंगें।
हो सकता है आप सावधानी बरत रहे हों लेकिन कभी– भी कुछ–भी हो सकता है। इसलिए, अलर्ट्स सेट करने के दौरान सक्रिए रहें ताकि जैसे ही धोखाधड़ी हो उसका पता चल जाए। यदि जालसाज आपके खाते तक पहुंच गए हैं तो संभव है वे छोटे ट्रांजैक्शन से कार्ड की जांच करना चाहेंगे। यदि प्रत्येक ट्रांजैक्शन के लिए आपके पास उचित अलर्ट है तो उन्हें पकड़ना आसान होगा। इसलिए, यदि कभी– कभी आप पैसे निकालते हैं और आपको कोई अलर्ट संदेश नहीं मिलता हैं तो प्राथमिकता के आधार पर इसकी जांच करें। साथ ही हमें कभी भी किसी से भी फोन, ईमेल आदि के जरिए अपना विवरण साझा नहीं करना चाहिए। बैंक कभी भी दस्तावेजों के सत्यापन और ऐसी अन्य प्रक्रियाओं के लिए किसी को फोन नहीं करते हैं। इसलिए, दोस्तों सावधान रहें और किसी से भी इसे साझा न करें। कोई भी कॉल आए बैंक के नाम पर तो उसको अनदेखा करदें। हम सब यह सुनते और देखते हैं कि “सावधानी हटी और दुर्घटना घटी” इसलिए इस लेख के माध्यम से यह सुनिश्चित किया हैं कि हमें डेबिट कार्ड इस्तेमाल करते वक्त कुछ सावधानियां बरतनी चाहिए।
नोनीसत गाँव, डुमरिया (गया)
नोनीसत डुमरिया, गया, बिहार स्थित एक गाँव है।
तरेकेला, सांरगढ मण्डल
तरेकेला, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
केओता, हुगली
केओता (Keota) भारत के पश्चिम बंगाल राज्य के हुगली ज़िले में स्थित एक शहर है। यह कोलकाता महानगर क्षेत्र का भाग है।
अमरजीत सिंह
अमरजीत सिंह  को भारत सरकार द्वारा प्रशासकीय सेवा के क्षेत्र में सन १९८५ में पद्म भूषण से सम्मानित किया गया था। ये राजस्थान से हैं।
2013 ब्रिक्स शिखर सम्मेलन
2013 ब्रिक्स शिखर सम्मेलन दक्षिण अफ्रीका के डरबन शहर में आयोजित किया गया। यह मार्च 2013 में आयोजित किया गया था। यह ब्रिक्स संगठन का पांचवां शिखर सम्मेलन था।
चर्चाएं
शिखर सम्मेलन 26 मार्च को शुरू हुआ। जिन महत्वपूर्ण मुद्दों पर चर्चा हुई उनमें ब्रिक्स विकास बैंक का निर्माण था। इसे एक इंफ्रास्ट्रक्चर-केंद्रित बैंक बनाने की मांग की गयी थी। बैंक के विवादों के संबंध में, इसके कार्य तथा लगभग १०० अरब अमेरिकी डॉलर के शुरुआती निवेश पर समान लाभ कैसे प्रदान करेगा पर चर्चा हुई।
अभिक्रिया की दर
अभिक्रिया की दर (reaction rate या rate of reaction) का मतलब यह है कि किसी दी हुई रासायनिक अभिक्रिया में किसी अभिकारक या उत्पाद की मात्रा कितना धीमे या कितनी तेजी से बदल रही है।
भौतिक रसायन के अन्तर्गत रासायनिक गतिकी (Chemical kinetics) में अभिक्रिया की दर का अध्ययन किया जाता है। 'अभिक्रिया की दर' का रासायनिक इंजीनियरी एवं अन्य रासायनिक विधाओं में बहुत महत्त्व है।
== 'अभिक्रिया की दर' की औपचारिक परिभाषा_-_इकाई समय में अभिकारकों या उत्पादों की सांद्रता में परिवर्तन अभिक्रिया की दर या वेग कहलाती है ¦ अभिक्रिया दर = अभिक्रिया या उत्पात की सांद्रता में परिवर्तन अथवा किसी क्षण विशेष में या सूक्ष्म समय में अभिकारक या उत्पाद की सांद्रता में परिवर्तन और परिवर्तन में लगे समय का अनुपात उस अभिक्रिया की तात्कालिक दर कहलाती है। अगर किसी अभिक्रिया में A अभिकाराक तथा P उत्पाद है तब , तात्कालिक अभिक्रिया दर = - d [A]/dt
रामसेवक शंकर
रामसेवक शंकर एक राजनीतिज्ञ हैं और १९८८-१९९० के दौरान सूरीनाम के राष्ट्रपति रहे। सत्तारूढ़ सैन्य शासन द्वारा नए संविधान अपनाए जाने के बाद १९८७ में हुए संसदीय चुनावों के बाद राष्ट्रीय विधानसभा द्वारा उन्हें राष्ट्रपति चुना गया। रामसेवक शंकर भूतपूर्व कृषि मंत्री थे और रामदत मिसियर के बाद सूरीनाम के राष्ट्रपति बने।
१९८९ में वे मरून या बुश नीग्रो लोहों को क्षमादान करने के लिए सहमत हुए जिससे इस बात की संभावना थी की वे वर्षावनों में विचरण करते हुए अपने हथियार रख देंगे। बोउटर्सी और राष्ट्रीय लोकतांत्रिक दल ने इस समझौते का यह कहते हुए विरोध किया की यह संविधान का उल्लंघन है और यह कदम एक स्वतंत्र सैन्य शक्ति को वैध करने वाला होगा।
१९९० में बोउटर्सी द्वारा किए गए एक रक्तहीन सैन्य तख़्तापलट के बाद, एक सेना समर्थित सरकार स्थपित की गई और जॉहन क्राग को नया राष्ट्रपति बनाया गया।
बरोबरा कलाँ गाँव, फ़तेहाबाद (आगरा)
बरोबरा कलाँ उत्तर प्रदेश के आगरा जिले के फ़तेहाबाद प्रखंड में स्थित एक गाँव है।
हरिनगर चन्द्रादेवी(N.Z.A.), नैनीताल तहसील
हरिनगर चन्द्रादेवी (N.Z.A.), नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
प्रभा राव
प्रभा राव राजस्थान की पूर्व राज्यपाल थी।
खवासा
खवासा मध्य प्रदेश के सिवनी जिले का एक ग्राम है। यह ग्राम राष्ट्रीय राजमार्ग ७ पर नागपूर एवं सिवनी में मध्य स्थित है। पेंच राष्ट्रीय उद्यान इस ग्राम के निकट स्थित है।
महेश पांडे
महेश प्रेमचंद पांडे (जन्म 5 अप्रैल 1979) एक भारतीय पटकथा लेखक, टेलीविजन शो और फिल्मों के निर्देशक और निर्माता हैं। उन्हें कसौटी ज़िंदगी की, कसम से, विद्या जैसे लोकप्रिय शो लिखने के लिए जाना जाता है
प्रारंभिक जीवन
पांडे मूल रूप से मुंबई से हैं और उनकी जड़ें उत्तर प्रदेश में हैं। उन्होंने हाई स्कूल की शिक्षा मुंबई विश्वविद्यालय से प्राप्त की।
आजीविका
महेश ने कग्गक से अपने करियर की शुरुआत की, इसके बाद कसुआती, कुटुम्ब, कुमकुम-एक प्यारा सा बंधन, करम अपना अपना और कई अन्य डेली सोप आए। उन्होंने अपनी पहली बॉलीवुड फिल्म कोई आप सा लिखी और 2010 में बॉलीवुड थ्रिलर 332 मुंबई टू इंडिया का निर्देशन किया।
महेश ने भोजपुरी फिल्म इंडस्ट्री में गब्बर सिंह, रानी चली ससुराल, सपूत जैसी फिल्मों से भी काम किया है।
अब वह महेश पांडे प्रोडक्शंस एलएलपी के संस्थापक भागीदार हैं
व्यक्तिगत जीवन
महेश की शादी मधु पांडे से हुई है।
पाट, सांरगढ मण्डल
पाट, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
रूस के संघीय खंड
रूस एक संघ है और रूस के संघीय खंड (रूसी: субъект федерации, सुब्यॅक्त फ़ॅदॅरात्सी) रूस के मुख्य प्रशासकीय भाग हैं। 1 मार्च 2008 को रूस में 83 संघीय खंड थे। सन् 1993 में जब रूस का संविधान लागू हुआ था रूस में 89 संघीय खंड थे लेकिन उनमें से कुछ में विलय होने के कारण उनकी संख्या घट गई। रूस की संघीय संसद के संघीय परिषद (संसद की ऊपरी सभा) में हर संघीय खंड को दो प्रतिनिधि भेजने का अधिकार है और इस नज़रिए से सारे संघीय खंड बराबर का दर्जा रखते हैं। लेकिन अलग-अलग संघीय खण्डों को अलग-अलग दर्जे के स्वशासन (ऑटोनोमी) की अनुमति है।
श्रीनिवासन वरदराजन
Yadav ko kabu me kyse kare श्रीनिवासन वरदराजन  को भारत सरकार द्वारा प्रशासकीय सेवा के क्षेत्र में सन १९८५ में पद्म भूषण से सम्मानित किया गया था। ये दिल्ली से हैं।
पखारपुर गाँव, डुमरिया (गया)
पखारपुर डुमरिया, गया, बिहार स्थित एक गाँव है।
कीर्तिमती (सिंहासन बत्तीसी)
तेरहवीं पुतली कीर्तिमती ने इस प्रकार कथा कही-
एक बार राजा विक्रमादित्य ने एक महाभोज का आयोजन किया। उस भोज में असंख्य विद्धान, ब्राह्मण, व्यापारी तथा दरबारी आमन्त्रित थे। भोज के मध्य में इस बात पर चर्चा चली कि संसार में सबसे बड़ा दानी कौन है। सभी ने एक स्वर से विक्रमादित्य को दुनिया का सर्वश्रेष्ठ दानवीर घोषित किया। राजा विक्रमादित्य लोगों के भाव देख रहे थे। तभी उनकी नज़र एक ब्राह्मण पर पड़ी जो अपनी राय नहीं दे रहा था। लेकिन उसके चेहरे के भाव से स्पष्ट प्रतीत होता था कि वह सभी लोगों के विचार से सहमत नहीं है। विक्रम ने उससे उसकी चुप्पी का मतलब पूछा तो वह डरते हुए बोला कि सबसे अलग राय देने पर कौन उसकी बात सुनेगा। राजा ने उसका विचार पूछा तो वह बोला कि वह असमंजस की स्थिति में पड़ा हुआ है। अगर वह सच नहीं बताता, तो उसे झूठ का पाप लगता है और सच बोलने की स्थिति में उसे डर है कि राजा का कोपभाजन बनना पड़ेगा।
अब विक्रम की जिज्ञासा और बढ़ गई। उन्होंने उसकी स्पष्टवादिता की भरि-भूरि प्रशंसा की तथा उसे निर्भय होकर अपनी बात कहने को कहा। तब उसने कहा कि महराज विक्रमादित्य बहुत बड़े दानी हैं- यह बात सत्य है पर इस भूलोक पर सबसे बड़े दानी नहीं। यह सुनते ही सब चौंके। सबने विस्मित होकर पूछा क्या ऐसा हो सकता है? उस पर उस ब्राह्मण ने कहा कि समुद्र पार एक राज्य है जहाँ का राजा कीर्कित्तध्वज जब तक एक लाख स्वर्ण मुद्राएँ प्रतिदिन दान नहीं करता तब तक अन्न-जल भी ग्रहण नहीं करता है। अगर यह बात असत्य प्रमाणित होती है, तो वह ब्राह्मण कोई भी दण्ड पाने को तैयार था। राजा के विशाल भोज कक्ष में निस्तब्धता छा गई। ब्राह्मण ने बताया कि कीर्कित्तध्वज के राज्य में वह कई दिनों तक रहा और प्रतिदिन स्वर्ण मुद्रा लेने गया।
सचमुच ही कीर्कित्तध्वज एक लाख स्वर्ण मुद्राएँ दान करके ही भोजन ग्रहण करता है। यही कारण है कि भोज में उपस्थित सारे लोगों की हाँ-में-हाँ उसने नहीं मिलाई। राजा विक्रमादित्य ब्राह्मण की स्पष्टवादिता से प्रसन्न हो गए और उन्होंने उसे पारितोषिक देकर सादर विदा किया। ब्राह्मण के जाने के बाद राजा विक्रमादित्य ने साधारण वेश धरा और दोनों बेतालों का स्मरण किया। जब दोनों बेताल उपस्थित हुए तो उन्होंने उन्हें समुद्र पार राजा कीर्कित्तध्वज को राज्य में पहुँचा देने को कहा। बेतालों ने पलक झपकते ही उन्हें वहाँ पहुँचा दिया। कीर्कित्तध्वज के महल के द्वार पर पहुँचकर उन्होंने अपना परिचय उज्जयिनी नगर के एक साधारण नागरिक के रूप में दिया तथा कीर्कित्तध्वज से मिलने की इच्छा जताई। कुछ समय बाद जब ने कीर्कित्तध्वज के सामने उपस्थित हुए, तो उन्होंने उसके यहाँ नौकरी की माँग की। कीर्कित्तध्वज ने जब पूछा कि वे कौन सा काम कर सकते हैं तो उन्होंने का जो कोई नहीं कर सकता वह काम वे कर दिखाएँगे।
राजा कीर्कित्तध्वज को उनका जवाब पसंद आया और विक्रमादित्य को उसके यहाँ नौकरी मिल गई। वे द्वारपाल के रूप में नियुक्त हुए। उन्होंने देखा कि राजा कीर्कित्तध्वज सचमुच हर दिन एक लाख स्वर्ण मुद्राएँ जब तक दान नहीं कर लेता अन्न-जल ग्रहण नहीं करता है। उन्होंने यह भी देखा कि राजा कीर्कित्तध्वज रोज़ शाम में अकेला कहीं निकलता है और जब लौटता है, तो उसके हाथ में एक लाख स्वर्ण मुद्राओं से भरी हुई थैली होती है। एक दिन शाम को उन्होंने छिपकर कीर्कित्तध्वज का पीछा किया। उन्होंने देखा कि राजा कीर्कित्तध्वज समुद्र में स्नान करके एक मन्दिर में जाता है और एक प्रतिमा की पूजा-अर्चना करके खौलते तेल के कड़ाह में कूद जाता है।
वेदपाल त्यागी
वेदपाल त्यागी राजस्थान के पूर्व राज्यपाल है।
कीर्तिमती (सिंहासन बत्तीसी)
जब उसका शरीर जल-भुन जाता है, तो कुछ जोगनियाँ आकर उसका जला-भुना शरीर कड़ाह से निकालकर नोच-नोच कर खाती हैं और तृप्त होकर चली जाती हैं। जोगनियों के जाने के बाद प्रतिमा की देवी प्रकट होती है और अमृत की बून्दें डालकर कीर्कित्तध्वज को जीवित करती है। अपने हाथों से एक लाख स्वर्ण मुद्राएँ कीर्कित्तध्वज की झोली में जाल देती है और कीर्कित्तध्वज खुश होकर महल लौट जाता है। प्रात:काल वही स्वर्ण मुद्राएँ वह याचकों को दान कर देता है। विक्रम की समझ में उसके नित्य एक लाख स्वर्ण मुद्राएँ दान करने का रहस्य आ गया।
अगले दिन राजा कीर्कित्तध्वज के स्वर्ण मुद्राएँ प्राप्त कर चले जाने के बाद विक्रम ने भी नहा-धो कर देवी की पूजा की और तेल के कड़ाह में कूद गए। जोगनियाँ जब उनके जले-भुने शरीर को नोचकर ख़ाकर चली गईं तो देवी ने उनको जीवित किया। जीवित करके जब देवी ने उन्हें स्वर्ण मुद्राएँ देनी चाहीं तो उन्होंने यह कहकर मना कर दिया कि देवी की कृपा ही उनके लिए सर्वोपरि है। यह क्रिया उन्होंने सात बार दुहराई। सातवीं बार देवी ने उनसे बस करने को कहा तथा उनसे कुछ भी मांग लेने को कहा। विक्रम इसी अवसर की ताक में थे। उन्होंने देवी से वह थैली ही मांग ली जिससे स्वर्ण मुद्राएँ निकलती थीं। ज्योंहि देवी ने वह थैली उन्हें सौंपी- चमत्कार हुआ।
मन्दिर, प्रतिमा- सब कुछ गायब हो गया। अब दूर तक केवल समुद्र तट दिखता था। दूसरे दिन जब कीर्कित्तध्वज वहाँ आया तो बहुत निराश हुआ। उसका वर्षों का एक लाख स्वर्ण मुद्राएँ दान करने का नियम टूट गया। अन्न-जल त्याग कर अपने कक्ष में असहाय पड़ा रहा। उसका शरीर क्षीण होने लगा। जब उसकी हालत बहुत अधिक बिगड़ने लगी, तो विक्रम उसके पास गए और उसकी उदासी का कारण जानना चाहा। उसने विक्रम को जब सब कुछ खुद बताया तो विक्रम ने उसे देवी वाली थैली देते हुए कहा कि रोज़-रोज़ कडाह में उसे कूदकर प्राण गँवाते देख वे द्रवित हो गए, इसलिए उन्होंने देवी से वह थैली ही सदा के लिए प्राप्त कर ली।
वह थैली राजा कीर्कित्तध्वज को देकर उन्होंने उस वचन की भी रक्षा कर ली, जो देकर उन्हें कीर्कित्तध्वज के दरबार में नौकरी मिली थी। उन्होंने सचमुच वही काम कर दिखाया जो कोई भी नहीं कर सकता है। राजा कीर्कित्तध्वज ने उनका परिचय पाकर उन्हें सीने से लगाते हुए कहा कि वे सचमुच इस धरा पर सर्वश्रेष्ठ दानवीर हैं, क्योंकि उन्होंने इतनी कठिनाई के बाद प्राप्त स्वर्ण मुद्रा प्रदान करने वाली थैली ही बेझिझक दान कर डाली जैसे कोई तुच्छ चीज़ हो।
कोदालिया
कोदालिया (Kodalia) भारत के पश्चिम बंगाल राज्य के हुगली ज़िले में स्थित एक शहर है। यह कोलकाता महानगर क्षेत्र का भाग है।
फुल्ईजागेश्वर, भनोली तहसील
फुल्ईजागेश्वर, भनोली तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
कुंभकोणम
कुंभकोणम या कुंबकोनम (Kumbakonam) भारत के तमिल नाडु राज्य के तंजावूर ज़िले में स्थित एक नगर है। यह अपने मंदिरों, तालाबों और १२ साला कुंभ मेले के लिए प्रसिद्ध है। यहाँ पर ब्रह्मा मंदिर भी है। कुंभकोणम उत्तर में कावेरी नदी और दक्षिण में अरसलार नदी के बीच बसा हुआ है।
गुरबख्श सिंह
गुरबख्श सिंह  को भारत सरकार द्वारा प्रशासकीय सेवा के क्षेत्र में सन १९८५ में पद्म भूषण से सम्मानित किया गया था। ये दिल्ली से हैं।
सहजपाली, सांरगढ मण्डल
सहजपाली, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
सूरजभान (राजनीतिज्ञ)
श्सूरजभान ने भारत सरकार के डाक तार विभाग से देश सेवा का कार्य प्रारम्भ किया। ये प्रारम्भ से ही दलित, पिछड़े वर्गोें तथा मजदूरों के हितों के प्रबल समर्थक रहें हैं । सेवाकाल के दौरान 1952 से 1967 तक वे केवल डाक तार विभाग की यूनियन के ही कार्यकर्ता नहीं थे, बल्कि अन्य विभाग व कामगारों की भलाई के लिये उनके संगठन में भी लगातार अपना समय, सुझाव व सहयोग सक्रिय रूप से देते रहे हैं । जहां पर भी इन वर्गों पर अन्याय हुआ, इन्होंने उसका डटकर मुकाबला किया । इन्होंने किसान आन्दोलन व केन्द्रीय सरकार कर्मचारी हड़ताल के दौरान गिरफ्तारियां भी दीं तथा तीन मास तक जेल में रहे। आपात काल में तत्कालीन सरकार के तानाशाही रवैये का विरोध करने के कारण मीसा के अन्तर्गत उन्नीस माह तक नजरबन्द रहना पड़ा ।
वे 20-04-1998 से 23-11-2000 तक उत्तर प्रदेश के राज्यपाल के रूप मे काम किए।
श्री सूरजभान का राजनैतिक जीवन परिचय भारतीय जनसंघ से आरम्भ हुआ । वे भारतीय जनसंघ की 1970-73 तक अखिल भारतीय कार्यकारिणी के सदस्य, 1973-76 तक भारतीय जनसंघ के अनुसूचित जाति/जनजाति प्रकोष्ठ के इन्चार्ज व हरियाणा प्रदेष के सके्रटरी रहे हैं । इन्होंने हरियाणा में दलितों के हितों के लिये संगठित हरिजन संघर्ष समिति के संगठन सचिव का महत्वपूर्ण पद संभाला तथा उसका विस्तार पूरे प्रदेष में किया, श्री सूरजभान जी अखिल भारतीय डिप्रेरड क्लासेज लीग के महासचिव भी रहे हें । आप 1967 में अम्बाला से लोक सभा संसदीय चुनाव जीते । 1968 से 1970 तक व 1977 से 1979 की अवधि में संसद की अनुसूचित जाति/जनजाति कल्याण समिति के सदस्य भी रहे हैं । इसके अतिरिक्त अनुसूचित जाति/जनजाति के सूची संषोधन समिति के अध्यक्ष, 1978 व 1979 में अनुसूचति जाति/जनजाति के संसदीय समितिके महासचिव तथा संसद की (पटीषन कमेटी) के सदस्य भी रहे हैं। इन्होंने संसदीय प्रतिनिधि मंडल के सदस्य के रूप में मिस्त्र, सूडान, व अल्जीरिया की विदेष यात्रा की ।
हरियाणा सरकार में 1987 से 1990 तक राजस्व मंत्री रहे तथा 1996 में प्रधानमंत्री माननीय श्री अटल बिहारी वाजपेई सरकार में कृषि मंत्री भी रह चुके हैं । श्री सूरजभान जी का बहुमूल्य समय दलितों व पिछड़ों के कल्याण के लिये समर्पित रहा है। 1948 में इन्होंने पंजाब अनुसूचित जाति/जनजाति विद्यार्थी परिषद संघ की स्थापना की तथा 1952 में पंजाब अनुसूचित जाति/जनजाति कल्याण संघ का संगठन किया । सदियों से दलित समुदाय पर हो रहे अत्याचार व अन्याय को इन्होंने कभी सहन नहीं किया । और उसके लिये बराबर संघर्ष करते रहे हैं । माननीय सूरजभान जी एक बहुमुखी प्रतिभा के धनी व्यक्ति हैं। इन्होंने 1969-70 तक अंग्रेजी पत्रिका ‘‘अपराइट’’ का सम्पादन किया । इनको बागवानी करने का बहुत ही शौक है। आप डिप्टी स्पीकर जैसे व्यस्त पदों पर विराजमान रहकर भी अपना बहुमूल्य समय ज्ञानवर्द्धन के लिये संसद के पुस्तकालय में लगाते रहे हैं । ताकि लोक सभा में रखे जाने वाले विषयों पर बहस के दौरान माननीय सांसदों का उचित मार्ग-दर्षन कर सकें ।
सन्दर्भ
https://web.archive.org/web/20160418175749/http://upgovernor.gov.in/hindi_version/bhanbio_H.htm
विष्णु सहाय
विष्णु सहाय (22 नवम्बर 1901– 3 अप्रैल 1989) पूर्व आयसीएस अधिकारी और केबिनेट सचिव थे जिन्होंने अपनी सेवानिवृत्ति के पश्चात नागालैण्ड और असम के राज्यपाल के रूप में अपनी सेवायें दी।
प्रारम्भिक जीवन एवं शिक्षा
सहाय भगवान सहाय जो स्वयं आयसीएस अधिकारी और केरल और हिमाचल प्रदेश के राज्यपाल थे, के बड़े भाई थे। विष्णु सहाय ने एसएम कॉलेज चंदौसी और ऑक्सफ़र्ड विश्वविद्यालय से शिक्षा प्राप्त की।
सिविल सेवा
सहाय का भारतीय सिविल सेवा में प्रतिष्ठित एवं लम्बा करियर रहा। उन्हें उत्तर प्रदेश के गन्ना आयुक्त और भारत सरकार द्वारा भारत के चीनी नियंत्रक एवं कृषि सचिव बनाया गया जिस पद को कैरा कोआपरेटिव ने भी सुसज्जित किया है, उन्होंने अमूल के वर्गीज कुरियन की न्यूज़ीलैण्ड डेरी उद्योग की शिक्षा के लिए छात्रवृति प्राप्त करने में सहायता की थी। उन्हें विदेश मंत्रालय में कश्मीर मामलों के सचिव का दायित्व भी सौंपा गया और १९५८ से १९६० एवं १९६१ से १९६२ के दौरान दो बार केबिनेट सचिव बनाया गया।
राज्यपाल कार्यालय
सहाय को दो बार असम का राज्यपाल नियुक्त किया गया जिसका प्रथम कार्यकाल 12 नवम्बर 1960 से 13 जनवरी 1961 एवं द्वितीय कार्यकाल 7 सितम्बर 1962 से 17 अप्रैल 1968 रहा। असम के राज्यपाल के रूप में, सहाय ने १९६४ में नागा विद्रोहियों के साथ संघर्ष विराम समझौते पर हस्ताक्षर किए। वो नागालैण्ड के प्रथम राज्यपाल भी रहे जहाँ उनका कार्यकाल 1 दिसम्बर 1963 से 17 अप्रैल 1968 रहा।
सिंगापुर त्रिकोणी सीरीज 2019
2019–20 सिंगापुर ट्राई नेशन सीरीज़ एक क्रिकेट टूर्नामेंट था जो सिंगापुर में 27 सितंबर से 3 अक्टूबर 2019 तक आयोजित किया गया था। यह सिंगापुर, नेपाल और जिम्बाब्वे की विशेषता वाली एक त्रिकोणीय राष्ट्र श्रृंखला थी, जिसमें सभी मैच ट्वेंटी-20 अंतरराष्ट्रीय (टी20ई) के रूप में खेले गए थे। अक्टूबर 2019 में आईसीसी टी20ई विश्व कप क्वालीफायर में अपनी पहली उपस्थिति के लिए तैयारी के रूप में सिंगापुर ने श्रृंखला का उपयोग किया। यह सिंगापुर में खेली जाने वाली पहली टी20ई त्रिकोणीय श्रृंखला थी।
श्रृंखला से पहले, जिम्बाब्वे बांग्लादेश में एक और त्रिकोणीय श्रृंखला में भी खेला गया था। हैमिल्टन मसाकाद्जा ने घोषणा की कि सितंबर में बांग्लादेश में होने वाली त्रिकोणीय श्रृंखला के समापन के बाद अंतरराष्ट्रीय क्रिकेट से संन्यास लेने की घोषणा के बाद ज़िम्बाब्वे क्रिकेट ने सीन विलियम्स को ज़िम्बाब्वे का कप्तान बनाया।
सीरीज के तीसरे मैच में सिंगापुर ने जिम्बाब्वे को चार रनों से हराया। यह पहली बार था जब सिंगापुर ने एक अंतर्राष्ट्रीय क्रिकेट मैच में एक पूर्ण सदस्य टीम को हराया था। सिंगापुर से हारने के बावजूद, जिम्बाब्वे ने अपने अन्य सभी मैच जीतकर, श्रृंखला जीत ली।
गेरेथ बेल
व्यक्तिगत जीवन
गेरेथ बेल का जन्म वेल्स की राजधानी कार्डिफ मे हुआ। बेल ने कार्डिफ में व्हिटच्रच हाई स्कूल से स्कूली शिक्षा की। वह एम्मा रिज़-जोन्स से विवाहित है,  २१ अक्टूबर २०१२ को दम्पति को अपना पहला बच्चा एक लड़की अल्बा वायलेट हुई।
चिरकारी अवरोधी फुप्फुस रोग
चिरकारी अवरोधी फुप्फुस रोग (क्रॉनिक ऑब्सट्रक्टिव पल्मोनरी डिसीस/सीओपीडी या क्रॉनिक ऑब्सट्रक्टिव लंग्स डिसीस) एक प्रकार का फेफड़ों से सम्बंधित अवरोधी फुप्फुस रोग है जिसे जीर्ण रूप से खराब वायु प्रवाह से पहचाना जाता है। आम तौर पर यह समय के साथ बिगड़ता जाता है। इसके मुख्य लक्षणों में श्वसन में कमी, खांसी, और कफ उत्पादन शामिल हैं। क्रॉनिक ब्रॉन्काइटिस से पीड़ित अधिकांश लोगों को सीओपीडी होता है।
तंबाकू धूम्रपान सीओपीडी का एक आम कारण है, जिसमें कई अन्य कारक जैसे वायु प्रदूषण और आनुवांशिक समान भूमिका निभाते हैं। विकासशील देश में वायु प्रदूषण का आम स्रोत खराब वातायन वाली भोजन पकाने की व्यवस्था और गर्मी के लिए आग जलाने से संबंधित है। इन परेशानी पैदा करने वाले कारणों से दीर्घ कालीन अनावरण के कारण फेफड़ों में सूजन की प्रतिक्रिया होती है जिसके कारण वायुमार्ग छोटे हो जाते हैं और एम्फीसेमा नामक फेफड़ों के ऊतकों की टूटफूट जन्म लेती है। इसका निदान खराब वायुप्रवाह पर आधारित है जिसकी गणना फेफड़ों के कार्यक्षमता परीक्षणों से की जाती है। अस्थामा के विपरीत, दवा दिए जाने से वायुप्रवाह में कमी महत्वपूर्ण रूप से बेहतर नहीं होती है।
ज्ञात कारणों से अनावरण को कम करके सीओपीडी की रोकथाम की जा सकती है। इसमें धूम्रपान की दर घटाने के प्रयास तथा घर के भीतर व बाहर की वायु गुणवत्ता का सुधार शामिल है। सीओपीडी उपचार में:धूम्रपान छोड़ना, टीकाकरण, पुनर्वास और अक्सर श्वसन वाले ब्रांकोडायलेटर और स्टीरॉएड शामिल होते हैं। कुछ लोगों को दीर्घअवधि ऑक्सीजन उपचार या फेफड़ों के प्रत्यारोपण की जरूरत पड़ती है। वे लोग जिनमें those who have periods of गंभीर खराबी के लक्षण हों उनके लिए दवाओं का बढ़ा हुआ उपयोग और अस्पताल में उपचार की जरूरत पड़ सकती है।
पूरी दुनिया में सीओपीडी 329 मिलियन लोगों या जनसंख्या के लगभग 5% लोगों को प्रभावित करती है। 2012 में इस विश्वव्यापी मौतों के कारणों में तीसरा स्थान हासिल था क्योंकि इससे 3 मिलियन लोगों की मौत हुई थी। धूम्रपान की अधिक दर और अनेक देशों में जनसंख्या के बुजुर्ग होने से, होने वाली मौतों की संख्या में वृद्धि का अनुमान है। 2010 में इसके चलते $2.1 ट्रिलियन की राशि का व्यय हुआ।
चिह्न तथा लक्षण
सीओपीडी को सबसे आम लक्षण कफ का निकलना, सांस में कमी और उत्पादक खांसी हैं। ये लक्षण लंबी अवधि के लिए बने रहते हैं और आम तौर पर समय के साथ बिगड़ते जाते हैं। यह अस्पष्ट कि क्या सीओपीडी के भिन्न प्रकार होते हैं। जबकि पहले इनको एम्फीसेमा और जीर्ण ब्रॉन्काइटिस में विभाजित किया जाता था, एम्फीसेमा फेफड़ों में परिवर्तन का एक वर्णन मात्रा है न कि कोई रोग और जीर्ण ब्रॉन्काइटिस मात्र उन लक्षणों का व्याख्याता है जो सीओपीडी में उपस्थित हो सकते हैं या नहीं भी हो सकते हैं।
सांस की कमी
सांस की कमी वह लक्षण है जो लोगों को अक्सर बुहत चिंतित करता है। इसे आम तौर पर: "मुझे सांस लेने में कोशिश करनी पड़ रही है," "मेरी सांस फूल रही है," या "मुझें पर्याप्त हवा नहीं मिल रही है "जैसे वाक्यांशों से व्यक्त किया जाता है। हालांकि भिन्न संस्कृतियों में भिन्न वाक्यांश इस्तेमाल होते हैं। आम तौर पर लंबे समय में परिश्रम के बाद सांस की कमी महसूस होती है तथा यह बीतते समय के साथ खराब होती जाती है। बाद की अवस्था में यह आराम के समय होती है और हमेशा बनी रह सकती है। सीओपीडी से पीड़ित लोगों के लिए जीवन चिंता तथा खराब गुणवत्ता वाला हो जाता है। अधिक विकसित सीओपीडी सिकुड़े होठों से सांस लेना वाले लोग व यह तरीका कुछ लोगों में सांस की कमीं की समस्या को कम करने में सहायक हो सकता है।
अन्य विशेषताएं
सीओपीडी में सांस को भीतर लेने से अधिक समय उसे बाहर फेंकने में लग सकता है। सीने में कसाव हो सकता है लेकिन यह आम नहीं है और किसी अन्य समस्या का कारण भी हो सकता है। बाधित वायु-प्रवाह वाले लोगों में स्टेथेस्कोप से सीने की जांच करते समय खरखराहट या वायु प्रवेश के साथ घटती हुई आवाज़ सुनाई देती है। बैरल छाती/ढ़ोल वक्ष सीओपीडी का चारित्रिक चिह्न है, लेकिन यह तुलनात्मक रूप से उतना आम नहीं हैं। इस रोग के बदतर होने पर घुटने पर झुककर खड़े होने वाली स्थिति पैदा हो सकती है।
विकसित सीओपीडी के कारण फेफड़ों की केशिकाओं पर उच्च दाब पैदा हो सकता है जो कि हृदय के दाहिने निलयपर दबाव पैदा करता है। इस परिस्थिति को कॉर पल्मोनेल कहते हैं और इसके चलते पैरों में सूजन और गर्दन की नसों का उभरना जैसे लक्षण उत्पन्न होते हैं। सीओपीडी, कॉर पल्मोनेल के किसी अन्य फेफड़े के रोग से अधिक आम कारण है। कॉर पल्मोनेल अनुपूरक ऑक्सीजन के उपयोग के कारण कम आम हो गया है।
सीओपीडी अक्सर अन्य परिस्थितियों के साथ होता है जिसके लिए साझा जोखिम कारक उत्तरदायी होते हैं। इन परिस्थितियों में: इस्केमिक हृदय रोग, उच्च रक्तचाप, मधुमेह, मांसपेशियों की बरबादी, ऑस्टियोपोरोसिस, फेफड़े का कैंसर, चिंता विकार और अवसाद। गंभीर रोग से पीड़ित लोगों में हमेशा थकान का एहसास होना आम है। नाखूनों की क्लबिंग सीओपीडी के लिए विशिष्ट नहीं है और इसके लिए फेफड़ों के कैंसर की जांच की संबावना की जानी चाहिए।
प्रकोपन
सीओपीडी के गंभीर प्रकोपन को सांस की बढ़ी हुई कमीं, बढ़े हुए कफ उत्पादन, कफ के रंग का हरे या पीले हो जाने या सीओपीडी से पीड़ित किसी व्यक्ति में खांसी के बढ़ने से निर्धारित किया जा सकता है। यह तेज सांस चलने, तेज हृदय दर, पसीने, गर्दन की मांसपेशियों के सक्रिय उपयोग, त्वचा में नीला सा रंग और उलझन के जैसे श्वसन की बढ़ी हुई दर या गंभीर फुलाव में आक्रामक व्यवहार के चिह्न के साथ उपस्थित हो सकता है। स्टेथेस्कोप के साथ परीक्षण करने पर छोटे विस्फोट जैसी ध्ववियां सुनी जा सकती है।
वायु प्रदूषण
ग्रामीण क्षेत्रों की तुलना में बड़े शहरों में रहने वाले लोगों में सीओपीडी की दर उच्च होती है। जबकि शहरी वायु प्रदूषण अधिक गहरा योगादान करने वाला कारक है, इसकी सीओपीडी के कारण बनने की भूमिका अभी तक अस्पष्ट है। खराब बाह्य वायु गुणवत्ता वाले क्षेत्र जिनमें एक्ज़ास्ट गैस वाले क्षेत्र शामिल हैं, आम तौर पर सीओपीडी की अधिक दर प्रदर्शित करते हैं। धूम्रपान की तुलना में समग्र प्रभाव फिर भी कम ही है।
पेशेवरीय अनावरण
कार्यस्थल की धूलों, रासायनों तथा धूम्रों के दीर्घावधि अनावरण के कारण धूम्रपान करने व ना करने वाले, दोनो प्रकार के लोगों में सीओपीडी का जोखिम बढ़ जाता है। ऐसा विश्वास है कि कार्यस्थलों के अनावरण 10-20% मामलों के कारण हैं। संयुक्त राज्य अमरीका में, कभी भी धुम्रपान न करने वाले लोगों में सीओपीडी के 30% से अधिक मामलों के लिए यह कारण उत्तरदायी है और संभवतः पर्याप्त विनियिमों से वंचित देशों में ये अधिक बड़ा जोखिम प्रस्तुत करता है।
कई सारे उद्योंगों तथा स्रोतों को इसका दोषी माना गया है, जिनमें कोयला खनन, सोने का खनन तथा कॉटन टेक्सटाइल उद्योग में धूल के उच्च स्तर तथा कैडमियम और आइसोसाइनेट्स से संबंधित पेशे व वेल्डिंग से उठने वाले धुएं शामिल हैं। कृषि क्षेत्र में काम करना भी जोखिम भरा है। कुछ पेशों में जोखिम की स्थिति कुछ ऐसी है कि जैसे वे लोग आधे से लोकर दो पैकेट तक सिगरेट रोज़ पी रहे हों। सिलिका धूल अनावरण के कारण भी सीओपीडी हो सकता है जिसका जोखिम सिलिकोसिसके लिए जोखिम से असंबंधित है। धूल से अनावरण तथा सिगरेट के धूम्रपान से अनावरण के नकारात्मक प्रभाव योगात्मक या योगात्मक से अधिक दिखाई पड़ते हैं।
अन्य
बहुत सारे अन्य कारक भी हैं जो सीओपीडी के साथ कम नज़दीकी से जुड़े हैं। यह जोखिम उनमे अधिक है जो गरीब हैं, हालांकि यह अभी स्पष्ट नहीं है कि ऐसा अपने आप में गरीबी के कारण है या गरीबी के साथ जुड़े अन्य कारकों के साथ, जैसे कि वायु प्रदूषण, कुपोषण आदि। इस बात के कुछ प्रमाण हैं कि अस्थमा व वायुमार्ग उच्च प्रतिक्रियात्मकता सीओपीडी के जोखिम को बढ़ाते हैं। जन्म संबंधी कारक जैसे कि निम्न जन्म वज़न की भी भूमिका होती है और उसी तरह से एचआईवी/एड्स तथा टीबी जैसे कई संक्रामक रोग। श्वसन संक्रमण जैसे निमोनिया सीओपीडी के जोखिम को कम से कम वयस्कों में तो बढ़ाते हुए नहीं दिखते हैं।
तीव्रता(गंभीरता)
एक गंभीर तीव्रता (लक्षणों का अचानक बिगड़ना) आम तौर पर संक्रमण या पर्यावरणीय प्रदूषकों या कभी कभार दवाओं के अनुपयुक्त उपयोगों जैसे दूसरे कारकों के कारण शुरु हो जाती है। 50 से 75% मामलों में संक्रमण कारण दिखता है जिसमें से 25% में बैक्टीरिया, 25% में वायरस, तथा 25% में दोनो दिखते हैं। पर्यावरणीय प्रदूषकों में भीरती व वाह्य हवाओं की गुणवत्ता शामिल होती है। निजी धूम्रपान तथा द्वितीयक धूम्रपान से अनावरण जोखिम को बढ़ा देता है। ठंडे तापमान भी इसमें भूमिका निभाते हैं, क्योंकि तीव्रता जाड़ों में अधिक होती है। वे लोग जिनमें अंतर्निहित रोग गंभीर होता है उनमें प्रकोपन भी अधिक बार होता है: हल्के रोग में 1.8 प्रति वर्ष, मध्यम में 2 से 3 प्रति वर्ष और गंभीर में 3.4 प्रति वर्ष। जिनमें प्रकोपन कई बार होता है उनमें फेफड़ों की कार्यक्षमता में कमी की दर तेज होती है। पल्मोनरी एम्बोलाइ (फेफड़ों में रक्त के थक्के) उन लोगों में लक्षणों को और खराब कर सकते हैं जिनको पहले से पीओपीडी की समस्या होती है।
पैथोफिज़ियोलॉजी(रोग के कारण पैदा हुए क्रियात्मक परिवर्तन)
सीओपीडी एक प्रकार का प्रतिरोधी फेफड़े का रोग है जिसमें जीर्ण अपूर्ण प्रतिवर्ती खराब वायु प्रवाह (वायुप्रवाह सीमितता) और पूरी तरह से श्वास को बाहर फेंक पाने में अक्षमता (वायु का फंसाव) बना रहता है। खराब वायु प्रवाह फेफड़े के ऊतकों (एम्फीसेमा के नाम वाले) की टूटफूट और प्रतिरोधात्मक श्वासनलिकाशोथ के नाम से जाने वाले छोटे वायुमार्ग रोग का परिणाम होता है। इन दो कारकों के तुलनात्मक योगदान भिन्न लोगों के बीच भिन्न हो सकते हैं। वायुमार्ग की गंभीर क्षति, बुलाई के नाम से जाने वाले बड़े वायु क्षेत्रों का निर्माण कर सकती है जो फेफड़े के ऊतकों को प्रतिस्थापित कर देता है। इस प्रकार के रोग को बुनयिस एम्फाइसेमा कहते हैं।
सीओपीडी श्वसित अवरोधों के प्रति जीर्ण फुलाव प्रतिक्रिया के रूप में विकसित होता है। जीर्ण बैक्टीरिया संक्रमण भी इस फुलाव चरण का कारण बन सकते हैं। इन फुलाव वाली कोशिकाओं में दो प्रकार की श्वेत रक्त कोशिकाएं न्यूट्रोफिल ग्रैन्यूलोकाइट्स और मैक्रोफेज शामिल होती हैं। जो धूम्रपान करते हैं उनमें अतिरिक्त रूप से टीसी1 लिम्फोसाइट्स शामिल होते हैं और सीओपीडी सेपीड़ित कुछ लोगों में अस्थमा पीड़ितों के समान इयोसिनिफोल शामिल होते हैं। इस कोशिकीय प्रतिक्रिया का कुछ भाग केमोटेक्टिक कारकोंजैसे भड़काऊ मध्यस्थों के कारण होता है। फेफड़ों की क्षति से जुड़ी अन्य प्रक्रियाओं में तम्बाकू के धुंए में फ्री रैडिकल्स की उच्च मात्राओं द्वारा पैदा तथा भड़काऊ कोशिकाओं द्वारा मुक्त ऑक्सिडेटिव तनाव तथा प्रोटीस शामिल होते हैं। फेफड़ों के संयोजी ऊतकों के कारण एम्फीसेमा होता है जो खराब वायुप्रवाह को बढ़ाता है और अंततः अवशोषण के साथ श्वसन गैसों को खराब करता है। सीओपीडी में मांसपेशियों की होने वाली सामान्य बरबादी का आंशिक कारण रक्त में फेफड़ों द्वारा मुक्त किए गए भड़काऊ मध्यस्थ हो सकते हैं।
वायुमार्गों का संकुचन उनके भीतर सूजन व क्षति से होता है। इसके कारण पूरी तरह से बाहर सांस फेकने में अक्षमता पैदा होती है। वायु प्रवाह में सबसे तेजी से कमी सांस बाहर निकालने में आती है क्योंकि सीने में दाब वायपमार्गों को एक साथ संपीड़ित कर रहा होता है। इसके चलते पिछली सांस की काफी हवा फेफड़ों में तब बनी रहती है जब अगला श्वसन शुरु होता है जिसके परिणाम स्वरूप किसी भी समय फेफड़ों में वायु की कुल मात्रा बढ़ जाती है, यह एक ऐसी प्रक्रिया है जिसे हाइपरइन्फ्लेशन या वायु का फंस जाना कहते हैं। व्यायाम से जुड़ा हाइपरइन्फ्लेशन सीओपीडी में सांस की कमी से जुड़ा है क्योंकि जब फेफड़ों में पहले से कुछ हवा भरी हो तो श्वसन करना कम आरामदायक होता है।
कुछ लोगों में वायुमार्ग हाइपर रिस्पॉन्सिवनेस की कुछ मात्रा होती है जो कि अस्थमा वाले लोगों जैसी होती है।
निम्न ऑक्सीजन स्तर और अंततः रक्त में उच्च कार्बन डाई ऑक्साइड स्तर, वायुमार्ग बाधा, बेलगाम सूजन और साँस लेने के लिए कम इच्छा से घटे वातायन के कारण गैस विनिमयहोता है। प्रकोपन के दौरान वायुमार्ग में सूजन भी बढ़ जाती है जिसके कारण हाइपरइन्फ्लेशन बढ़ता है, वाह्य श्वसन वायुप्रवाह घटता है और गैस अंतरण खराब होता है। इसके कारण अपर्याप्त वातायन और अंततः रक्त में ऑक्सीजन का स्तर घट जाता है। निम्न ऑक्सीजन स्तर अगर लंबे समय तक बने रहें तो इनके चलते फेफड़ों में धमनियों का संकुचन होने लगता है जबकि एम्फाइसेमा के चलते फेफड़ों में केशिकाओं की टूटन हो जाती है। इन दोनो परिवर्तनों के कारण फुफ्फुसीय धमनियोंमें रक्तदाब बढ़ता है जिससे कॉर पल्मोनेल हो सकता है।
निदान
35 से 40 वर्ष की आयु से अधिक किसी भी ऐसे व्यक्ति में सीओपीडी के निदान पर विचार किया जाना चाहिए जिसे सांस लेने में समस्याहो या जीर्ण खांसी हो, कफ आता हो या बार-बार सर्दी ज़ुकाम होता हो या रोग जोखिम कारकों से अनावरण का इतिहास हो। फिर स्पाइरोमेट्री को निदान की पुष्टि के लिए उपयोग किया जाता है।
स्पाइरोमेट्री
स्पाइरोमेट्री उपस्थित वायुप्रवाह की मात्रा को मापती है और आमतौर पर इसे, वायुमार्ग को खोलने वाली दवा ब्रॉन्कोडाइलेटर्स के उपयोग के बाद किया जाता है। निदान के लिए दो मुख्य घटक उपयोग किए जाते हैं: एक सेंकेड में बलात निःश्वसन मात्रा (एफईवी1), जो कि श्वसन के पहले सेकेंड में निकाली गयी वायु की सबसे बड़ी मात्रा है और बलात महत्वपूर्ण क्षमता (एफवीसी), जो कि एक बार में बड़ी सांस के माध्यम से निःश्वासित वायु की सबसे बड़ी मात्रा है। आम तौर पर एफवीसी का 75-80% पहले सेकेंड में बाहर आ जाता है और किसी में एफईवी1/एफवीसी अनुपात का 70% से कम होना उसमें सीओपीडी के लक्षणों का निर्धारण करता है। इन मापों के आधार पर स्पाइरोमेट्री बुजुर्गों में सीओपीडी का अतिरिक्त-निदान कर सकती है। नैदानिक उत्कृष्टता का राष्ट्रीय संस्थान मापदंड के लिए एफईवी 1 का अतिरिक्त रूप से अनुमान से 80% से कम होना चाहिए।
स्थिति का समय पूर्व निदान करने के प्रयास में लक्षण रहित लोगों में स्पाइरोमेट्री के उपयोग के साक्ष्य अनिश्चित हैं और इसलिए वर्तमान में अनुशंसित नहीं हैं। आम तौर पर अस्थमा में उपयोग किया जाने वाला शीर्ष निःश्वास प्रवाह (निःश्वास की अधिकतम गति), सीओपीडी के निदान के लिए पर्याप्त नहीं है।